馮元 (乾隆進士)

馮元（），彝族，雲南南平縣人。清朝軍事將領，武探花及第。

生平
乾隆六十年（1795年）一甲三名武進士，授二等侍衛，在-{乾}-清門行走。嘉慶元年（1796年）四月，請假回籍。次年正月，貴州南籠狆苗反清起事，馮元自告奮勇，前往軍營効力。因戰鬥勇猛，經雲貴總督勒保保奏，留在貴州，聽候升用。

嘉慶三年（1798年）三月，雲貴總督鄂輝派馮元率領貴州官兵入川，勦捕白蓮教眾。五月，補授貴州台拱營參將。此後縱橫數載，立功無數。嘉慶十年（1805年）五月，馮元陞任上江協副將。閏六月，擢古州鎮總兵，同年八月卒。《滿漢大臣列傳·卷八十》頁十八～十九：馮元，雲南南平彝人。乾隆六十年一甲三名武進士，授二等侍衛，在-{乾}-清門行走。嘉慶元年四月，請假回籍。二年正月，因貴州南籠狆苗滋事，呈請自備資斧，赴軍營効力。五月，隨雲貴總督勒保攻克水-{烟}-坪隘卡。八月，進勦洞洒，勒保督命策應，將賊巢全行洗蕩。經勒保以「打仗奮勉」奏請留黔陞用，得旨：「二等侍衛馮元准其留於貴州以參遊補用。」三年三月，雲貴總督鄂輝派領黔省官兵赴川，勦捕邪匪。五月，補授貴州台拱營參將。七月，隨四川總督勒保圍攻東鄉白號王三槐、冷添祿股匪於安樂坪。四年正月，勦通江藍號良文儔股匪於麻壩寨。三月，勦雲陽白藍號包正洪股匪於甘玉坪，隨參贊大臣額勒登保勦斃冷添祿於譚家山，屢有功。五年三月，奉節線號陳得俸、通江藍號冉添元，經參贊大臣德楞泰殲斃，後其餘黨向劍州奔竄。署四川總督魁倫派元偕建昌道劉清等防守潼川。七月，襄陽黃號樊人傑股匪竄至鄰水境，元隨四川提督七十五等衝擊，斃賊數十名。六年二月，官兵擊通江藍號陳朝觀股匪於竹園坪，賊奔土地埡，我兵乘勝追殺，賊分兩股，從左右山溝趨上山梁，七十五督同元等分三路攻之，斃賊多名。四月，東鄉白號湯思蛟等股由大了口、野龍池一帶奔竄。元隨七十五等随探隨進，行抵雙龍垌，偵得亮啞子有賊匪屯踞。我兵進攻至板廠溝，遇賊由箐林突出，元偕遊擊李光晟等迎擊，賊奔入右首深溝。我兵并力勦殺，賊潰。八月，巴州白號苟文明及樊人傑股匪竄至開縣潭家灣，元隨侍衛武隆阿等分路進勦，馳至溫湯井，賊匪千餘由山上呼噪而下，我兵仰面迎擊，斃賊二百餘名，生擒苟文泰等百數十名。七年七月，川省藍黃白三號賊匪合夥，蒲添寶為首，竄至竹山梨子坪，經官兵擊退。賊復乘霧雨分股來撲，我兵分路迎截，元隨武隆阿等由左擊之。賊復聚六七百眾蜂擁至，後路贱賊匪由老林突出，撲至半山，我兵奮勇下壓，鎗箭齊發，殲斃多名。賊仍向老林遁逸。八年正月，在南江老林搜捕零匪，屢有擒獲。三月，各股零匪合竄至鳥稍灘小水溪一帶，元隨總兵達自祥由草壩塲抄截。九月，勒保派領黔省官兵凱撒回營。十年五月，陞上江協副將。閏六月，擢古州鎮總兵，八月卒。

 註釋 

 參考文獻 
（清代傳記叢刊·名人類）《國史列傳》（即《滿漢大臣列傳》），周駿富輯，東方學會編，明文書局發行。

Category:清朝武探花
Category:侍衛處二等侍衛
Category:清朝參將
Category:清朝副將
Category:清朝總兵
Category:清朝彝族人
Category:云南人
Yuan